কোফতা
কোফতা , কুফতা বা কোপতা মাংসের কিমা দ্বারা তৈরী করা খাবার যা দক্ষিণ এশিয়া, মধ্য প্রাচ্যে, বলকান ও মধ্য এশিয়ায় জনপ্রিয়। সাধারণত গরুর মাংস, মুরগির মাংস, ভেড়ার মাংস বা শুয়োরের মাংস দিয়ে কোফতা তৈরি করা হয়— সঙ্গে মশলা ব্যবহার করা হয়। দক্ষিণ এশিয়া ও মধ্যপ্রাচ্যের কোফতা সাধারণত তৈরি হয় ভেড়ার মাংস, গরুর মাংস ও মুরগীর মাংস দিয়ে। গ্রিক সাইপ্রাস এবং বলকান অঞ্চলে ব্যবহার হয় শুয়োরের মাংস, গরুর মাংস, ভেড়ার মাংস বা তিনটির মিশ্রণ। ভারতে নিরামিষ কোফতা তৈরির চল আছে এবং এতে ব্যবহৃত হয় আলু, লাউ, পনির, কলা।